שחקן הגולף המדורג מספר 2 בעולם הסכים להארכת החוזה שלו עם ענקית ציוד הספורט האמריקאית, נייקי
שירות כלכליסט	13:4705.04.17
רורי מקלרוי, שחקן הגולף המדורג מספר 2 בעולם, הסכים להארכת החוזה שלו עם ענקית ציוד הספורט האמריקאית, נייקי.
טייגר וודס הכניס "רק" 55 מיליון דולר ב-2014
האם ווז'ניאקי ומקלרוי הורסים זו לזה את הקריירה?
רורי מקלרוי. פרטי החוזה לא נחשפו צילום: אי פי איי
פרטי החוזה לא נחשפו, אך לפי ההערכות מדובר בחוזה לעשר שנים בשווי 100 מיליון דולר (91.9 מיליון יורו). מקלרוי הצפון-אירי חבר לראשונה לנייקי ב-2013, אז חתם על חוזה לחמש שנים, שכלל את כל הציוד והבגדים שלו.
עם זאת, נייקי שינו מאז את האסטרטגיה שלהם בכל הקשור לגולף. באוגוסט, הלכה החברה בעקבות יריבתה הגרמנית אדידס והכריזה שתפחית את ההשקעות בענף הספורט. בהתאם, החברה לא תמכור עוד ציוד כמו מקלות גולף, כדורים ותיקים, ובמקום תתמקד בפיתוח נעלי ובגדי גולף. נייקי הכריזה גם על תכניות להוסיף לחוזי החסות שלה שחקנים שאינם מדורגים.
ההסכם של מקלרוי (27) עם נייקי יהיה תקף כעת רק לבגדים, כך שהשחקן רשאי למצוא חוזים חדשים עבור הציוד שלו. מקלרוי זכה ב-12 טורנירים עם נייקי, כולל שתי אליפויות מרכזיות - The Open ו-PGA - ב-2014, שני תארים ב-Race to Dubai ולאחרונה בגביע פאקס היוקרתי.
"אני אוהב את החברה הזו מאז שהייתי ילד", אמר. "אני שמח להמשיך את המסע הזה עם נייקי".
בדצמבר החתימה נייקי את המדורג שלישי בעולם, ג'ייסון דיי, על חוזה רב שנתי הכולל נעליים, בגדים, כובעים וכפפות. מקלרוי חתם על החוזה החדש לפני פתיחת טורניר המאסטרס, שייצא לדרך באוגוסטה בהמשך השבוע.